FI
17.7.2023
Euroopan unionin virallinen lehti
C 252/53
Oikeudelliset perusteet ja pääasialliset perustelut Kanteensa tueksi kantaja vetoaa kahteen kanneperusteeseen.
1) Ensimmäinen kanneperuste, joka perustuu siihen, että valtiontuki, jonka Tanska on toteuttanut Post Danmark A/S:n hyväksi korvauksena yleispalveluvelvoitteista vuonna 2020, ei sovellu sisämarkkinoille, koska se ei ole yhteensopiva yleisiin taloudellisiin tarkoituksiin liittyviä palveluja koskevien puitteiden (1) (SGEI-puitteet) kanssa, koska: — komissio ei suorittanut asiaa koskevaa täydellistä ja riittävää tutkimusta — Post Danmarkin kustannusten kohdentaminen ei ole yhteensopiva SGEI-puitteiden 18 kohdan kanssa.
2) Toinen kanneperuste, joka perustuu siihen, että yleispalveluvelvoitteista maksettava korvaus ei sovellu sisämarkkinoille, koska vältettyjen nettokustannusten laskentaa rasittavat oikeudelliset ja tosiseikkoja koskevat virheet, koska: — vältettyjen nettokustannusten laskenta perustuu oletukselle, että Post Danmarkin muutos on tapahtunut ainoastaan vaihtoehtoisessa skenaariossa — komissio ei selitä, miksi Post Danmark ei voi korottaa hintojaan kattaakseen yleispalveluvelvoitteesta aiheutuvat ylimääräiset kulut — vältettyjen nettokustannusten laskentaan perustuva summa on liiallinen, koska se huomattavasti ylittää Post Danmarkille yleispalveluvelvoitteisiin liittyvästä toiminnasta aiheutuneet nettotappiot, mikä käy ilmi Post Danmarkin vuoden 2020 vuosikertomuksesta — vaihtoehtoisessa skenaariossa on virheitä — komissio arvioi virheellisesti etuja, jotka ovat lähtöisin yleispalveluvelvoitteisiin liittyvistä seuraavista aineettomista hyödyistä: (a) teollis- ja tekijänoikeudet, (b) mittakaavaedut, (c) neuvotteluvoima, (d) yleiskattavuus, (e) tunnettuus ja yrityksen maine — vältettyjen nettokustannusten laskennan tulosten tarkistamiseksi suoritettu vertailuanalyysi on virheellinen.
(1)
Komission tiedonanto – Julkisesta palvelusta maksettavana korvauksena myönnettävää valtiontukea koskevat Euroopan unionin puitteet (2011) (EUVL 2012, C 8, s. 15).
Kanne 27.4.2023 – Arysta Lifescience v. EFSA (Asia T-222/23) (2023/C 252/65) Oikeudenkäyntikieli: englanti Asianosaiset Kantaja: Arysta Lifescience (Noguères, Ranska) (edustaja: asianajajat D. Abrahams, Z. Romata, H. Widemann and R. Spangenberg) Vastaaja: Euroopan elintarviketurvallisuusviranomainen (EFSA)
Vaatimukset Kantaja vaatii unionin yleistä tuomioistuinta — kumoamaan EFSA:n 17.2.2023 tekemän päätöksen (Ref.
PAD 2022/175) ”Captan 80 WG:tä koskevien edustavien käyttötarkoitusten formulointiin sisältyvien apuaineiden kokonaisuudessaan julkaisemista koskeva tiedoksianto liittyen tehoaineen kaptaani hyväksynnän uusimiseen”; — velvoittamaan EFSA:n korvaamaan oikeudenkäyntikulut.